**Luceafărul din cerdacul casei părintești**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Frate dar și tată-mi ești

zic și eu precum Vieru

sus în plaiurile cerești

strălucește adevărul

Zic și eu precum Vieru

ca Moldova nu-i niciuna

prispa casei este cerul

din cerdac răsare luna

Ca Moldova nu-i niciuna

jos pe plaiurile cerești

îngerii ne fac cu mâna

frate dar și tată-mi ești

Zic și eu precum Vieru

casa noastră este cerul

Costel Zăgan, CEZEISME II